CELEX: 62008CN0201
Language: da
Date: 2008-05-16 00:00:00
Title: Sag C-201/08: Anmodning om præjudiciel afgørelse indgivet af Hessisches Finanzgericht, Kassel (Tyskland) den 16. maj 2008 — Plantanol GmbH & Co. KG mod Hauptzollamt Darmstadt

19.7.2008   
            
            
               DA
            
            
               Den Europæiske Unions Tidende
            
            
               C 183/14
            
         Anmodning om præjudiciel afgørelse indgivet af Hessisches Finanzgericht, Kassel (Tyskland) den 16. maj 2008 — Plantanol GmbH & Co. KG mod Hauptzollamt Darmstadt
   (Sag C-201/08)
   (2008/C 183/28)
   Processprog: tysk
   Den forelæggende ret
   Hessisches Finanzgericht, Kassel
   Parter i hovedsagen
   
      Sagsøger: Plantanol GmbH & Co. KG
   
      Sagsøgt: Hauptzollamt Darmstadt
   Præjudicielle spørgsmål
   
               1)
            
            
               Er artikel 3 i Europa-Parlamentets og Rådets direktiv 2003/30/EF af 8. maj 2003 om fremme af anvendelsen af biobrændstoffer og andre fornyelige brændstoffer til transport (biobrændstofdirektivet) (1), navnlig i lyset af de under nummer 10, 12, 14, 19, 22 og 27 anførte betragtninger, til hinder for en national bestemmelse som Energisteuergesetz' § 50, stk. 1, nr. 1, som affattet ved Biokraftstoffquotengesetz af 18. december 2006, hvorved en begunstigelse af andele af biobrændstoffer af vegetabilsk olie, der er indeholdt i brændstofblandinger, som opfylder kravene til præstandard DIN V 51605 (tilstand: juli 2006), udelukkes?
            
         
               2)
            
            
               Er det efter det grundlæggende fællesskabsretlige retssikkerhedsprincip og princippet om beskyttelse af de berettigede forventninger et krav, at en medlemsstat kun inden for det fastsatte tidsrum må ændre de bestemmelser, den har truffet til gennemførelse af dette direktiv, og hvormed den har indført et flerårigt system til fremme gennem afgiftslettelser, til skade for de hidtidige begunstigede virksomheder, når der foreligger ekstraordinære omstændigheder?
            
         
      (1)  EUT L 123, s. 31.